钦定古今图书集成/明伦汇编/氏族典/第095卷 > 苏椿
## 钦定古今图书集成/明伦汇编/氏族典/第095卷 > 苏椿

按《周书苏绰传》：“绰弟椿，字令钦，性廉慎，沉勇有决断。
正光中，关右贼乱，椿应募讨之，授荡寇将军，累功封，
迁奉朝请、厉威将军、中散大夫，赐爵美阳子，加都督、
持节、平西将军、太中大夫。大统初，拜镇东将军、金紫
光禄大夫，赐姓贺兰氏。四年，出为武都郡守，改授西
夏州长史，除帅都督，行弘农郡事。椿当官彊济，特为”
太祖所知。十四年，置党州乡帅，令椿领乡兵。其年，破
槃头氐有功，除散骑常侍，加大都督。十六年，征随郡
军还，除武功郡守。既为本邑，以清俭自居，小大之政，
必尽忠恕。寻授使持节、车骑大将军、仪同三司，进爵
为侯。武成二年，进位骠骑大将军、开府仪同三司、大
都督。保定三年，卒。子植嗣。